CELEX: 62020CB0523
Language: bg
Date: 2021-03-03 00:00:00
Title: Дело C-523/20: Определение на Съда (десети състав) от 3 март 2021 г. (преюдициално запитване от Győri Törvényszék — Унгария)— Koppány 2007 Kft./Vas Megyei Kormányhivatal (Преюдициално запитване — Член 99 от Процедурния правилник на Съда — Социална сигурност — Регламент (ЕС) № 1231/2010 — Приложимо законодателство — Удостоверение A 1 — Член 1 — Разширяване на обхвата на удостоверение A 1 за граждани на трети страни, законно пребиваващи на територията на държава членка — Законно пребиваване — понятие)

14.6.2021   
            
            
               BG
            
            
               Официален вестник на Европейския съюз
            
            
               C 228/11
            
         
      Определение на Съда (десети състав) от 3 март 2021 г. (преюдициално запитване от Győri Törvényszék — Унгария)— Koppány 2007 Kft./Vas Megyei Kormányhivatal
      (Дело C-523/20) (1)
      
      (Преюдициално запитване - Член 99 от Процедурния правилник на Съда - Социална сигурност - Регламент (ЕС) № 1231/2010 - Приложимо законодателство - Удостоверение A 1 - Член 1 - Разширяване на обхвата на удостоверение A 1 за граждани на трети страни, законно пребиваващи на територията на държава членка - Законно пребиваване - понятие)
      (2021/C 228/14)
      Език на производството: унгарски
      
         Запитваща юрисдикция
      
      Győri Törvényszék.
      
         Страни в главното производство
      
      
         Жалбоподател: Koppány 2007 Kft.
      
         Ответник: Vas Megyei Kormányhivatal
      
         Диспозитив
      
      Член 1 от Регламент (ЕС) № 1231/2010 на Европейския парламент и на Съвета от 24 ноември 2010 година за разширяване обхвата на Регламент (ЕО) № 883/2004 и на Регламент (ЕО) № 987/2009 по отношение на гражданите на трети държави, които все още не са обхванати от тези регламенти единствено на основание тяхното гражданство трябва да се тълкува в смисъл, че граждани на трети страни, които пребивават временно в държава членка на основание разрешение за пребиваване, имат адресна регистрация, удостоверена от компетентен орган по въпросите на чужденците и работят в различни държави членки на служба на работодател, установен в тази държава членка, могат да се позовават на правилата за координация, предвидени в Регламент (ЕО) № 883/2004 на европейския парламенти и на Съвета от 29 април 2004 година за координация на системите за социално осигуряване, изменен с Регламент (ЕС) № 465/2012 на Европейския парламент и на Съвета от 22 май 2012 г. и на Регламент (ЕО) № 987/2009 на Европейския парламент и на Съвета от 16 септември 2009 година за установяване процедурата за прилагане на Регламент на Регламент № 883/2004, за да се определи законодателството в областта на социалната сигурност, на което са подчинени поради това, че пребивават и работят законно на територията на държавите членки.
      
         (1)  ОВ C 28, 25.1.2021 г.